2018թ-ի փետրվարի 11-ին Սուլթան Աբդուլհամիդ 2-րդի մահվան 100-րդ տարելիցին նվիրված իր ելույթում[xxii] Էրդողանը նշեց, որ ոմանք փորձում են կտրել իրենց արմատներից և իրենց երկրի պատմության սկիզբը համարել 1923 թ-ը[xxiii]: Նա ելույթում նշում է, որ Թուրքիայի Հանրապետությունը Օսմանյան կայսրության շարունակողն է և որ այսուհետ պետք է հրաժարվել Օսմանյան և Հանրապետական շրջանները առանձին-առանձին ընդունելուց: Էրդողանը Աբդուլ Համիդին համարեց «աշխարհի վերջին համընդհանուր կայսր»: Իր այս ելույթով Էրդողանը փորձում է վերացնել քեմալիստների կողմից ստեղծված անդունդը Հանրապետական և Օսմանյան շրջանների Թուրքիաների միջև: